পাকিস্তানের ওয়াজিরিস্তানে সামরিক তল্লাশিচৌকিতে জঙ্গি হামলায় আট জন সেনাসদস্য এবং পাল্টা  হামলায় ১২ জন জঙ্গি নিহত হয়েছে। বৃহস্পতিবার সকালে প্রথমে হামলা চালায় জঙ্গিরা।    এ হামলায় জঙ্গিরা ভারি অস্ত্রশস্ত্র ও রকেট ব্যবহার করেছে। এসময় সেনাবাহিনীর পাল্টা-হামলায় নিহত হয় ১২ জঙ্গি। তালেবান জঙ্গিরাই এই হামলার সঙ্গে জড়িত বলে সন্দেহ করা হচ্ছে।    জানা যায়, প্রায় ১০০ জনের একটি সশস্ত্র জঙ্গিদল রকেট লাঞ্চার দিয়ে ওয়াজিরিস্তানে আফগানিস্তানের সীমান্তবর্তী তল্লাশিচৌকিতে এ হামলা চালায়।    চলতি মাসের শুরুতেই ওয়াজিরিস্তানেই মানববিহীন মার্কিন বিমান হামলায় নিহত হন আলকায়েদা নেতা ইলিয়াস  কাশ্মীরি।    অনেক জঙ্গিই আধা-স্বায়ত্বশাসিত ওয়াজিরিস্তানে নিরাপদ আশ্রয় বিবেচনা করে। তবে যুক্তরাষ্ট্র এই অঞ্চলটিকে পৃথিবীর সবচেয়ে ভয়াবহ স্থান হিসেবে বর্ণনা করেছে।